b'\n_START_ARTICLE_\nGraham Henry Stokes\n_START_PARAGRAPH_\nGraham Henry Stokes Britannian Kuninkaallisessa laivastossa palvellut meriupseeri, jonka viimeisen\xc3\xa4 palvelusarvona oli kontra-amiraali._NEWLINE_Graham Henry Stokes aloitti merimiehen uransa 1919 kansimiehen\xc3\xa4 taistelulaiva HMS King George V:ll\xc3\xa4. Maailmansotien v\xc3\xa4lill\xc3\xa4 h\xc3\xa4n palveli sukellusveneiden em\xc3\xa4laiva HMS Maidstonella ja sukellusvene L56:lla. Ennen toisen maailmansodan puhkeamista h\xc3\xa4n palveli edelleen risteilij\xc3\xa4 HMS Danaella ja h\xc3\xa4vitt\xc3\xa4jill\xc3\xa4 HMS Keppel, HMS Tempest, HMS Wakeful ja HMS Griffin._NEWLINE_H\xc3\xa4nelle suotiin 25. syyskuuta 1939 h\xc3\xa4vitt\xc3\xa4j\xc3\xa4 HMS Mackayll\xc3\xa4 ja 1. toukokuuta 1940 HMS Matabelen aluksen p\xc3\xa4\xc3\xa4llik\xc3\xb6n paikka,, josta h\xc3\xa4n siirtyi pois 10. kes\xc3\xa4kuuta. H\xc3\xa4nelle suotiin 25. lokakuuta 1940 uuden Tribal-luokan h\xc3\xa4vitt\xc3\xa4j\xc3\xa4n HMS Sikhin p\xc3\xa4\xc3\xa4llikkyys. Taistelussa Saksan laivaston taistelulaivaa Bismarckia vastaan 25.-26. toukokuuta 1941 osoitetusta kyvykkyydest\xc3\xa4 h\xc3\xa4net palkittiin 14. lokakuuta DSC:ll\xc3\xa4 ja joulukuussa johdettuaan nelj\xc3\xa4n h\xc3\xa4vitt\xc3\xa4j\xc3\xa4n viirikk\xc3\xb6\xc3\xa4 Syrtin lahden taistelussa, jossa tuhottiin kaksi Italian laivaston risteilij\xc3\xa4\xc3\xa4, h\xc3\xa4nest\xc3\xa4 tehtiin 26. toukokuuta 1942 Bathin ritarikunnan ritari (engl. Companion of the Bath). H\xc3\xa4n luovutti HMS Sikhin p\xc3\xa4\xc3\xa4llikkyyden seuraajalleen 3. helmikuuta 1942._NEWLINE_Ylennettyn\xc3\xa4 komentajaksi h\xc3\xa4n johti 1943-1944 laivaston ilmavoimien tukikohtaa RNAS Crailia eli HMS Jackdawia, mist\xc3\xa4 teht\xc3\xa4v\xc3\xa4st\xc3\xa4 h\xc3\xa4n siirtyi uuden lentotukialuksen HMS Colossuksen p\xc3\xa4\xc3\xa4llik\xc3\xb6ksi._NEWLINE_Graham Henry Stokes j\xc3\xa4i 8. syyskuuta 1954 el\xc3\xa4kkeelle.'